|  |  |  |  |  |  |
| --- | --- | --- | --- | --- | --- |
| Analiză a impactului  la proiectul hotărârii Guvernului pentru modificarea Hotărârii Guvernului  nr. 20/2019 cu privire la reorganizarea Instituției Publice  „Agenția de Intervenție și Plăți pentru Agricultură” | | | | | |
| **Titlul analizei impactului** (poate conţine titlul propunerii de act normativ): | Proiectul hotărârii Guvernului pentru modificarea Hotărârii Guvernului nr. 20/2019 cu privire la reorganizarea Instituției Publice „Agenția de Intervenție și Plăți pentru Agricultură” | | | | |
| **Data:** | \_\_.martie 2020 | | | | |
| **Autoritatea administraţiei publice (autor):** | Ministerul Agriculturii, Dezvoltării Regionale și Mediului | | | | |
| **Subdiviziunea:** | Direcția politici și programe de dezvoltare rurală | | | | |
| **Persoana responsabilă şi datele de contact:** | Galina Petrachi, șef direcție  tel. 022-204-574, e-mail: **galina.petrachi@madrm.gov.md** | | | | |
| **Compartimentele analizei impactului** | | | | | |
| **1. Definirea problemei** | | | | | |
| ***a) Determinați clar şi concis problema şi/sau problemele care urmează să fie soluţionate*** | | | | |  |
| Insuficiența statelor de personal pentru a realiza misiunea Agenției de Intervenție și Plăți pentru Agricultură (în continuare-Agenția) și anume pentru a gestiona corect și transparent sursele financiare ale Fondului național de dezvoltarea a agriculturii și mediului rural (în continuare - FNDAMR). | | | | | |
| ***b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate*** | | | | |  |
| Agenția a fost creată în anul 2010, ca autoritate publică subordonată Ministerului Agriculturii. La acel moment, Agenția era unica structură a statului ce gestiona surse financiare din bugetul de stat destinat stimulării investițiilor în sectorul agroindustrial. Cheltuielile de întreținere ale Agenției erau asigurate din bugetul de stat (dacă în anul 2010, *cheltuielile de întreținere* au constituit 6,0 mil. lei atunci în anul 2016 acestea *au sporit cu 36,7%* și au format 8,2 mil. lei)efectivul angajaților fiind constituit din *74* angajați, inclusiv 31 angajați ai subdiviziunilor teritoriale.  Printre problemele existente în perioada respectivă pot fi enunțate:   * salarizarea angajaților insuficientă. * fluctuația cadrelor, cu efect negativ asupra calității proceselor de lucru, birocrație excesivă, riscuri de coruptibilitate; * insuficiența mijloacelor financiare pentru buna funcționare, armonizare a cadrului instituțional.   În perioada anilor 2010-2015, Agenția a implementat măsuri de sprijin destinate producătorilor agricoli prin schema de plată „subvenții” pentru 9 măsuri de sprijin iar valoarea fondului de subvenționare a variat de la 400 mil. lei în anul 2010 pînă la 610 mil. lei în anul 2015.  **Fig. 1 Surse financiare gestionate de Agenție destinate susținerii**  **producătorilor agricoli, mil. lei**  În urma adoptării Legii 276/2016 **cu privire la principiile de subvenționare în dezvoltarea agriculturii și mediului rural**, prin care a fost instituit un cadru normativ stabil, privind politica de subvenționare a producătorilor agricoli, ajustat la bunele practici europene, s-a creat un mediu durabil pentru dezvoltarea ramurii agroindustriale, previzibilitate pentru producătorii agricoli, precum și o bază pentru implementarea unei politici stabile în sector. Noul Regulament de subvenționare, elaborat în mod transparent în baza unei analize economice și în strânsă cooperare cu actorii interni cât și externi, a dus la crearea unui spectru amplu de măsuri noi de subvenționare.  **Fig. 2 Evoluția măsurilor de subvenționare**  ***2017-prezent***  ***2010-2015***  ***Subvenții postinvestiționale***  ***Prioritatea I. Creşterea competitivităţii sectorului agroalimentar prin restructurare şi modernizare***  ***sM 1.1*** *Producerea legumelor și fructelor pe teren protejat*  ***sM 1.2*** *Înființarea, modernizarea și defrișarea plantațiilor multianuale (1.2 P, 1.2-V, 1.2-A, 1.2-S, 1.2-D)*  ***sM 1.3*** *Procurarea tehnicii și utilajului agricol*  ***sM 1.4*** *Utilarea și renovarea fermelor zootehnice*  ***sM 1.5*** *Procurarea animalelor de prăsilă*  ***sM 1.7*** *Creditarea producătorilor agricoli*  ***sM 1.7A*** *Asigurarea riscurilor în agricultură*  ***sM 1.6*** *Dezvoltarea infrastructurii postrecoltare și procesare (1.6.1, 1.6.2, 1.6.3, 1.6.4)*  ***sM 1.8*** *Constituirea și funcționarea grupurilor de producători*  ***sM 1.9*** *Activități de promovarea pe piețele externe*  ***Prioritatea II. Asigurarea gestionării durabile a resurselor naturale***  ***sM 2.1*** *Consolidarea terenurilor agricole*  ***sM 2.2*** *Procurarea echipamentului de irigare*  ***sM 2.3*** *Compensarea cheltuielilor la irigare*  ***sM 2.4*** *Procurarea echipamentului No-Till și Mini-Till*  ***sM 2.5*** *Dezvoltarea agriculturii ecologice*  ***Prioritatea III. Sporirea investiţiilor în infrastructura fizică şi cea a serviciilor din mediul rural, inclusiv în infrastructura aferentă întreprinderilor agricole, plasate în extravilan***  ***M4.*** *Dezvoltarea infrastructurii rurale*  ***M5.*** *Servicii de consultanță și formare*  ***Subvenții în avans:***  ***Proiecte Start-up***  ***Submăsura 1 Stimularea investiţiilor pentru producerea legumelor şi a fructelor pe teren protejat (sere, solarii, tuneluri);***  ***Submăsura 2 Stimularea investiţiilor pentru înfiinţarea, modernizarea şi defrişarea plantaţiilor multianuale, inclusiv a plantaţiilor viticole şi a plantaţiilor pomicole;***  ***Submăsura 3 Stimularea investiţiilor pentru utilarea şi renovarea tehnologică a fermelor zootehnice;***  ***Submăsura 4 Stimularea procurării animalelor de prăsilă şi menţinerii fondului genetic al acestora;***  ***Submăsura 5 Stimularea investiţiilor pentru dezvoltarea infrastructurii postrecoltare şi procesare.***  ***Subvenţii pentru îmbunătăţirea nivelului de trai şi de muncă în mediul rural:***  ***Măsura nr.1. Îmbunătăţirea şi dezvoltarea infrastructurii economice publice rurale;***  ***Măsura nr.2. Renovarea şi dezvoltarea localităţii rurale;***  ***Măsura nr.3. Diversificarea economiei rurale prin activităţi nonagricole.***  ***M1.*** *Creditarea producătorilor agricoli;*  ***M2.*** *Asigurarea riscurilor în agricultură;*  ***M3.*** *Înființarea plantațiilor multianuale;*  ***M4.*** *Producerea legumelor pe teren protejat;*  ***M5.*** *Procurarea tehnicii și utilajului agricol;*  ***M6.*** *Dezvoltarea agriculturii ecologice;*  ***M7.*** *Utilarea și renovarea fermelor zootehnice;*  ***M8.*** *Procurarea animalelor de prăsilă;*  ***M9.****Dezvoltarea infrastructurii postrecoltare și procesare;*  ***M10.*** *Compensarea cheltuielilor pentru irigare;*  ***M11.*** *Subvenționarea utilizatorilor de produse de uz fitosanitar și fertilizanți.*      Începând cu anul 2017, a intrat în vigoare Legea nr. 276/2016, care a pus bazele unei noi structuri – Agenția de Intervenție și Plăți pentru Agricultură, *ca instituție publică la autogestiune*, pe lingă Ministerul Agriculturii, Dezvoltării Regionale și Mediului, responsabilă de gestionarea eficientă a FNDAMR, inclusiv a surselor financiare provenite de la partenerii de dezvoltare. Efectivul limită de angajați enumera 90 salariați, inclusiv 32 salariați ai celor 10 subdiviziuni teritoriale. De menționat că acest efectiv de personal este menținut și până la moment.  Mai mult ca atât, conform evaluării Agenției de către Centrul Național Anticorupție, din punct de vedere a integrității, a fost propusă modificarea statutului instituției, în vederea *sporirii şi motivării potenţialului angajaţilor*. (Hotărârea Guvernului nr. 521/2017 cu privire la constituirea Instituției Publice „Agenția de Intervenție și Plăți pentru Agricultură”).  Necesitatea reorganizării instituției a rezultat și din recomandările experților UE, în carul Programului Twinning „Consolidarea capacităților și competențelor Agenției din Moldova în vederea administrării măsurilor de sprijin în domeniul Dezvoltării Rurale conform normelor și standardelor UE”, conform cărora Agențiile de Plăți din Austria, Polonia, România, Republica Cehă sunt agențiile de plăți la autogestiune.  Odată cu aprobarea unei noi politici de subvenționare a sporit și numărul domeniilor ce sunt stimulate financiar de Agenție. Astfel, că în anul 2017, Agenția autorizează subvenții prin intermediul **a 17 măsuri/submăsuri de sprijin sau peste 30 domenii de acțiune**.  Începând **cu a doua jumătate a anului 2017,** **Agenția a devenit:**   * instituție publică la autogestiune, responsabilă de *gestionarea resurselor FNDAMR și resursele partenerilor de dezvoltare alocate spre administrare*, orientată spre gestionarea legală şi corectă a acestuia; * *responsabilă de gestionarea celui mai mare fond destinat susținerii entităților economice*. Dacă, la momentul înființării, Agenția gestiona 400,0 mil. lei, atunci în anul 2019, instituția a gestionat de 2,4 ori mai mult (950 mil. lei), inclusiv sursele partenerilor externi (Programului de suport bugetar ENPARD al Comisiei Europene, surse financiare ale Proiectului MAC-P, finanțate de Banca Mondială); * instituție cu o structură nouă armonizată la cerințele și practicile UE (crearea subdiviziunilor noi: antifraudă, monitorizare postinspecție, metodologie, *ajustată la criteriile de acreditare conform cerințelor UE*; * implementarea în instituție și ulterior certificarea Agenției la cerințele *Standardului Internațional ISO 9001:2015 „Sistemul de management al calității”* și *ISO 37001:2016 „Anti-mită”* în domeniul administrării fondului național și resurselor partenerilor externi alocate pentru plăți și intervenție în agricultură și mediul rural; * înregistrarea Agenției ca operator de date cu caracter personal; * poziționarea instituției prin implicarea acesteia în diverse activități de promovare, inclusiv *menținerea unui dialog continuu și eficient cu mass media*.   Pe lângă sporirea surselor financiare destinate susținerii producătorilor agricoli, este în creștere și numărul dosarelor recepționate și examinate de angajații Agenția de la an la an.  **Fig. 3 Numărul dosarelor de subvenționare recepționate de Agenție în perioada anilor 2011-2019** | | | | | |
| ***c) Expuneți clar cauzele care au dus la apariţia problemei*** | | | | |  |
| **Începând cu anul 2018**, a fost lansată o nouă schemă de plată, destinată femeilor fermier și tinerilor fermieri ce se lansează pentru prima dată în afaceri și anume subvenționarea în avans pentru susținerea proiectele strat-up. În acest caz, solicitanții de subvenții pot depune cereri de solicitare a subvenției în avans la subdiviziunile structurale ale Agenției pentru 5 submăsuri de sprijin.  Noul mecanism de stimulare este complet diferit de cel existent. Dacă implementarea Hotărârii Guvernului nr. 455/2017 prevede perioada de recepționare a cererilor de solicitare a subvențiilor postinvestiționale „01 februarie - 31 octombrie” atunci, implementarea Hotărârii Guvernului nr. 507/2018 prevede recepționarea cererilor de solicitare a subvenției în avans în cadrul apelurilor anunțate de Ministerului Agriculturii, Dezvoltării Regionale și Mediului (în continuare – MADRM), evaluarea preliminară a dosarului, inclusiv evaluarea planurilor de afaceri de către Comisia de evaluare și selecție, semnarea contractelor cu fiecare solicitant individual, achitarea subvenției în două tranșe dar și monitorizarea gradului de implementarea a proiectelor prin analiza trimestrială a acestora.  În urma mai multor verificări efectuate din exterior, s-a constatat că Agenția face față cu greu provocărilor ce îi sunt încredințate. După volumul dosarelor recepționate de Agenție, cu același număr de personal, este încălcată nu doar normarea muncii angajaților dar și dreptul angajaților de a activa după programul de muncă fără remunerare suplimentară. Acest lucru a fost constatat și de misiunea de audit a Curții de Conturi reiterând despre necesitatea majorării numărului de personal sau după caz crearea unui fond de rezervă ce ar permite contractarea, în perioada mai aglomerată a anului de subvenționare, a angajaților pe perioadă determinată.  **Începând cu anul 2019,** Agenția a fost supusă din nou unui proces de reorganizare, astfel că din instituție publică la autogestiune s-a transformat în autoritatea administrativă subordonată MADRM.  **Începând cu anul 2020**, Agenția va implementa noi mecanisme de plată și anume:   1. subvenții în avans pentru implementarea ***măsurilor de dezvoltare rurală*** (Hotărârea Guvernului nr. 476/2019 cu privire la aprobarea Regulamentului privind acordarea subvenţiilor pentru îmbunătăţirea nivelului de trai şi de muncă în mediul rural din FNDAMR). În acest sens, Agenția va implementa 3 măsuri noi de sprijin destinate atât APL cât și entităților economice ce desfășoară activități non - agricole. Hotărârea Guvernului nr. 476/2019 prevede recepționarea cererilor de solicitare a subvenției în avans pe apeluri, evaluarea preliminară a dosarului, inclusiv evaluarea finală de către Comisia de evaluare și selecție, a planului de afaceri, semnarea contractelor cu fiecare solicitant, achitarea subvenției în trei tranșe dar și monitorizarea gradului de implementare a proiectelor prin analiza trimestrială a acestora. 2. abordarea ***LEADER.*** Recent, prin Legea 17/2020 pentru modificarea unor acte legislative, Parlamentul a aprobat modificări în politica de subvenționare în contextul implementării în Republica Moldova a abordării LEADER. Astfel, modificările efectuate au obiectivul de a optimiza și eficientiza politicile în domeniul dezvoltării rurale, ținând cont de necesitățile populației din zonele rurale.   Alocaţiile bugetare pentru abordarea LEADER vor fi finanțate din FNDAMR, în cuantum de până la 5% din bugetul aprobat anual.   1. conform art. 21 și 36 din Legea nr. 276/2016, începând cu anul 2020 din FNDAMR urmează a fi finanțate și ***plățile directe pe suprafață și/sau cap de animal***. În acest sens, în structura Agenției urmează a fi creată o subdiviziune corespunzătoare, care ar urma să fie responsabilă de această măsură de sprijin. Conform estimărilor experților externi, în cadrul Agenției urmează a fi creată o structură care va implementa plățile directe pe suprafață și/sau cap de animal. Pentru a acoperi volumul de activități aferent plăților directe, vor trebui recrutate *minim 50 unități de personal,* ***or cu limita de personal existent Agenția nu va face față provocărilor****.* | | | | | |
| ***d) Descrieți cum a evoluat problema şi cum va evolua fără o intervenție*** | | | | |  |
| La fondare efectivul Agenției a fost constituit din 66 de *angajați*, inclusiv 36 angajați ai subdiviziunilor teritoriale și majorat în anul 2013 până la 74 de unități. Din anul 2017 și până în prezent efectivul limită al Agenției a constituit 90 de angajați, inclusiv 32 de angajați ai subdiviziunilor teritoriale. Cu efectivul limită disponibil, Agenția face față cu greu provocărilor ce îi sunt încredințate. După volumul dosarelor recepționate de Agenție (2011 – 1088 de dosare (66 de angajați), 2017-5643 de dosare (90 angajați) versus 7507- în 2019 (90 angajați)), cu același număr de personal, este încălcată nu doar normarea muncii angajaților dar și dreptul angajaților de a activa după programul de muncă fără remunerare suplimentară. Acest lucru a fost constatat și de misiunea de audit a Curții de Conturi (Hotărârea nr. 1/2017). Experții au reiterat despre necesitatea majorării numărului de personal sau după caz crearea unui fond de rezervă ce ar permite contractarea, în perioada mai aglomerată a anului de subvenționare, a angajaților pe perioadă determinată.  Mai mult ca atât, în ultima perioadă se atestă o creștere a fluctuației cadrelor. În pofida eforturilor depuse de managementul Agenției privind dezvoltarea capacităților angajaților, personal calificat, instruit inclusiv de partenerii externi se concediază sau se transferă în alte instituții, motivând pe sporirea volumului de lucru, creșterea responsabilității deoarece se implementează diverse scheme de plată, cu proceduri și procese ce se diferențiază una de alta, asigurarea implementării standardelor internaționale inclusiv controlul intern managerial dar și a protecției datelor cu caracter personal. Toate cele expuse duc la tergiversarea procesului de autorizare a plăților către solicitanții de subvenții, dar și la neexecutarea recomandărilor Curții de Conturi. Deci, majorarea statelor de personal este inevitabil mai cu seamă prin prisma politicilor ce urmează a fi gestionate și implementate de Agenție.  Doar în anul 2020, Agenția a demarat 6 concursuri de angajare pentru a suplini funcții vacante dintre care 2 temporar vacante. Ca rezultat pentru 4 funcții vacante au fost angajați specialiști iar două concursuri au eșuat, principalul motiv fiind lipsa participanților la concurs. De menționat că, conform analizei efectuate, la moment în cadrul Agenției există 6 funcții vacante și alte 7 funcții temporar vacante. | | | | | |
| ***e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului*** | | | | |  |
| Actualmente, politica de subvenționare a statului este reglementată de următoarele acte legislative și normative:   * Legea bugetului de stat aprobată anual; * Legea nr. 276/2016 cu privire la principiile de subvenționare în dezvoltarea agriculturii și mediului rural; * Legea nr. 845/1992 cu privire la antreprenoriat și întreprinderi; * Legea nr. 220/2007 cu privire la înregistrarea de stat a persoanelor juridice și a întreprinzătorilor individuali; * Legea nr. 1353/2000 privind gospodăriile ţărăneşti (de fermier); * Legea nr. 312/2013 privind grupurile de producători agricoli şi asociaţiile acestora; * Legea nr. 1007/2002 privind cooperativele de producţie; * Legea nr. 73/2001 privind cooperativele de întreprinzător; * Legea nr. 179/2016 cu privire la întreprinderile mici și mijlocii; * Legea viei și vinului nr. 57/2006; * Legea nr. 728/1996 cu privire la pomicultură; * Legea nr. 115/2005 cu privire la producția agroalimentară ecologică; * Legea zootehniei nr. 412/1999; * Legea nr. 243/2004 privind asigurarea subvenţionată a riscurilor de producţie în agricultură; * Legea nr. 163/2010 privind autorizarea executării lucrărilor de construcţie; * Legea nr. 296/2017 privind cerințele generale de igienă a produselor alimentare; * Legea nr. 86/2014 privind evaluarea impactului asupra mediului; * Legea nr. 851/1996 privind expertiza ecologică; * Legea nr. 721/1996 privind calitatea în construcţii; * Legea nr. 1538/1998 privind fondul ariilor naturale protejate de stat; * Legea nr. 591/1999 cu privire la spaţiile verzi ale localităţilor urbane şi rurale; * Legea nr. 303/2013 privind serviciul public de alimentare cu apă şi de canalizare; * Legea apelor nr. 272/2011; * Legea nr. 272/1999 cu privire la apa potabilă; * Legea drumurilor nr. 509/1995. * Hotărârea Guvernului nr. 20/2019 cu privire la constituirea Instituţiei Publice „Agenţia de Intervenţie şi Plăţi pentru Agricultură”; * Hotărârea Guvernului nr. 455/2017 cu privire la modul de repartizare a mijloacelor Fondului Național de Dezvoltare a Agriculturii și Mediului Rural; * Hotărârea Guvernului nr. 507/2018 pentru aprobarea Regulamentului privind condițiile și procedura de acordare a subvențiilor în avans pentru proiectele start-up din Fondul național de dezvoltare a agriculturii și mediului rural; * Hotărârea Guvernului nr.476/2019 pentru aprobarea Regulamentului privind acordarea subvențiilor pentru îmbunătățirea nivelului de trai și de muncă în mediul rural din Fondul național de dezvoltare a agriculturii și mediului rural; * Hotărârea Guvernului nr.409/2014 cu privire la aprobarea Strategiei naționale de dezvoltare agricolă şi rurală pentru anii 2014-2020; * Hotărârea Guvernului nr. 705/1995 privind modul de înregistrare la venituri, punere pe rod, casare şi defrişare a plantaţiilor perene s.a. * Hotărârea Guvernului nr. 50/2013 pentru aprobarea Regulamentului privind cerinţele de colectare, epurare şi deversare a apelor uzate în sistemul de canalizare şi/sau în emisare pentru localităţile urbane şi rurale;   Proiectul stabilește crearea de noi subdiviziuni și majorarea statelor de personal în cadrul Agenției care vor contribui la eficientizarea activităților în instituție și implementarea corectă și transparentă a mijloacelor financiare atribuite. | | | | | |
| **2. Stabilirea obiectivelor** | | | | | |
| ***a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)*** | | | | |  |
| Scopul proiectului Hotărârii Guvernului pentru modificarea Hotărârii Guvernului nr. 20/2019 cu privire la reorganizarea Instituției Publice „Agenția de Intervenție și Plăți pentru Agricultură” constă în adaptarea capacităților instituționale ale Agenției la noile măsuri de subvenționare.  *Obiectivul 1*: Eficientizarea gestionării FNDAMR  *Indicatori de monitorizare*:  administrarea și monitorizarea a 3 măsuri noi de subvenționare ce vizează îmbunătățirea nivelului de trai şi de muncă în mediul rural;  gestionarea noului proiect „Abordarea LEADER” dar și implementarea schemei de plată directă per/cap de animal).  *Obiectivul 2:* Ajustarea structurii organizaționale a Agenției întru respectarea delimitării/segregării atribuțiilor de gestionare a noilor măsuri de subvenționare dar și ajustarea normei de lucru.  *Indicatori de monitorizare:*  crearea a două subdiviziuni noi;  majorarea efectivului cu 27 unități). | | | | | |
| **3. Identificarea opțiunilor** | | | | | |
| ***a) Expuneți succint opțiunea „a nu face nimic”, care presupune lipsa de intervenție*** | | | | |  |
| **Opțiunea I „a nu face nimic”:**  A nu face nimic, a lăsa lucrurile așa cum sunt.  În procesul de recepționare a cererilor de solicitare a subvenției atât secțiile/serviciile teritoriale ale Agenției cât și aparatul central al Agenției nu va face față procesului de examinare și autorizare a subvențiilor. În acest sens, odată cu lărgirea domeniilor de subvenționare dar și a majorării volumului FNDAMR, Agenția va face față cu greu provocărilor ce îi sunt încredințate. În continuare vor fi încălcate nu doar normarea muncii angajaților dar și dreptul angajaților de a activa după programul de muncă fără remunerare suplimentară.  Dacă nu se întreprinde nimic, atunci nu va fi realizată nici recomandarea misiunii de audit a Curții de Conturi (Hotărârea nr. 1/2017 cu privire la aprobarea Raportului auditului privind evaluarea gradului de implementare a cerințelor și recomandărilor de audit dispuse potrivit Hotărârii Curții de Conturi nr. 55/2014), care au reiterat despre necesitatea majorării numărului de personal sau, după caz, crearea unui fond de rezervă ce ar permite contractarea, în perioada mai aglomerată a anului de subvenționare, a angajaților pe perioadă determinată (Hotărârea nr. 74/2019 cu privire la Raportul auditului conformității cu tematica „Acordarea sprijinului financiar din Fondul național de dezvoltare a agriculturii și mediului rural a fost efectuată conform criteriilor stabilite?”). | | | | | |
| ***b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate*** | | | | |  |
| **Opțiunea II – aprobarea proiectului hotărârii Guvernului pentru modificarea Hotărârii Guvernului nr. 20/2019 cu privire la reorganizarea Instituției Publice „Agenția de Intervenție și Plăți pentru Agricultură”:**  Prin Hotărârea Guvernului nr. 20/2019 a fost aprobată structura organizatorică a Agenției, care este formată din conducere, direcții, secții, servicii și subdiviziuni teritoriale. Conform pct. 4 a hotărârii citate a fost stabilit efectivul-limită de personal al Agenției în număr de 90 de unități (același stat de personal care a fost în anul 2017).  Dat fiind faptul că pe lângă subvenționarea post-investițională, personalul Agenției urmează să recepționeze/examineze/autorizeze/monitorizeze alte scheme de plată (subvenții în avans, măsuri destinate dezvoltării rurale, plați directe) se constată necesitatea de a majora statele de personal cu 27 unități.  Astfel, este necesar:   * 1. majorarea statelor de personal în secțiile/serviciile teritoriale ale Agenției cu cel puțin un angajat. La moment în subdiviziunile teritoriale ale Agenției activează de la 2-4 angajați în dependență de numărul unităţilor administrativ-teritoriale a căror rază este acoperită de secțiile/serviciile teritoriale ale Agenției. Noul angajat urmează să dețină studii inginerești sau în construcții, care va aduce o plus valoare adăugată echipei din teritoriu în monitorizarea proiectelor investiționale destinată îmbunătăţirii nivelului de trai şi de muncă în mediul rural (10 persoane);   2. de instituit **Direcția plăți în avans** (7 persoane). Angajații direcției respective ~~ce~~ vor examina dosarele recepționate în conformitate cu Hotărârea Guvernului nr. 507/2018, Hotărârea Guvernului nr. 476/2019, precum și măsura „LEADER”. Cei 7 angajați vor avea următoarele sarcini: * elaborarea şi actualizarea procedurilor şi metodologiilor pentru implementarea subvențiilor în avans; * recepționarea dosarelor de solicitare a subvențiilor în avans de la secțiile/serviciile teritoriale ale Agenției; * evaluare administrativă preliminară a proiectelor depuse pentru subvenții în avans; * evaluarea şi selectarea finală a proiectelor investiţionale care îndeplinesc criteriile de eligibilitate; * procedura de încheiere a contractului de acordare a subvenţiei în avans; * analiza și monitorizarea proiectelor finanțate în avans; * raportarea despre gradul de implementare a prevederilor Hotărârii Guvernului nr. 507/2018, Hotărârii Guvernului nr. 476/2019, dar și abordarea LEADER; * elaborarea propunerilor pentru perfecţionarea sistemului şi mecanismului de subvenții în avans din FNDAMR,   1. de instituit D**irecția plăți directe** (5 persoane). Angajații direcției respective vor perfecta toată baza legală și metodologică pentru aplicarea plăților directe, cu eventuala extinderea a acestora. Cei 5 angajați vor avea următoarele sarcini: * elaborarea şi actualizarea procedurilor şi metodologiilor pentru plățile directe per ha și/sau cap de animal, în conformitate cu prevederile cadrului normativ; * recepționarea cererilor de solicitare a plăților directe per ha și/sau cap de animal de la secțiile/serviciile teritoriale ale Agenției; * examinarea cererilor de solicitare a plăților directe per ha și/sau cap de animal; * evaluarea preliminară a cererilor de solicitare a plăților directe per ha și/sau cap de animal; * verificarea completitudinii dosarului dar și contrapunerea datelor cu SI la care Agenția are acces (e-cadastru, SFS, Registrul Vitivinicol, SITA, Registrul Fermierilor, etc.) * aprobarea cererilor de solicitare a plăților directe per ha și/sau cap de animal; * monitorizarea gradului de implementare a prevederilor art. 21 din Legea nr. 276/2016; * elaborarea propunerilor pentru perfecționarea sistemului şi mecanismului de acordare a plăților directe per ha și/sau cap de animal, etc.   1. de majorat numărul angajaților din Direcția autorizarea plăților (DAP) (3 persoane) prin prisma majorării schemelor de subvenționare. Dacă la moment 5 angajați ai DAP verifică administrativ actele din dosar, elaborează fișa de calcul a subvenției pentru 7505 cereri de solicitare a subvenției, odată cu sporirea mecanismelor noi de subvenționare a (start-up, măsuri de dezvoltare rurală, LEADER plăți directe la ha și/sau cap de animal) este inevitabil majorarea numărului angajaților acestei subdiviziuni cu cel puțin 3 angajați pentru a putea fi aplicat principiul „celor 4 ochi” a procesului de subvenționare.   2. de majorat numărul angajaților Direcției finanțe și buget cu o unitate, or din faptele relatate supra rezultă și majorarea inevitabilă a numărului de plăți ce urmează a fi făcute la conturile beneficiarilor de subvenții;   3. de a majorat numărul angajaților Serviciului administrativ cu o unitate, în scopul eficientizării procesului de administrare a necesităților cotidiene ale Agenției. | | | | | |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** | | | | |  |
| **Opțiunea III: Crearea a 3 subdiviziuni noi și extinderea efectivului limită de angajați cu cel puțin 65 unități:**  Conform estimărilor experților externi (consilierul UE de nivel înalt, Snezhana Blagoeva, experții proiectului Twinning), se propune:   * 1. majorarea statelor de personal în secțiile/serviciile teritoriale ale Agenție cu cel puțin 3 angajați. La moment în subdiviziunile teritoriale ale Agenției activează de la 2-4 angajați în dependență de numărul unităților administrativ-teritoriale a căror rază este acoperită de secțiile/serviciile teritoriale ale Agenției (30 persoane);   2. de instituit subdiviziune separată *„proiecte start-up”* (5 persoane) ce vor examina dosarele recepționate în conformitate cu HG nr. 507/2018;   3. de instituit subdiviziune separată *„dezvoltare rurală”* (5 persoane) ce vor examina dosarele recepționate în conformitate cu HG nr. 476/2019;   4. de instituit subdiviziune separată *„plăți directe”* (50 persoane) ce vor perfecta toată baza legală și metodologică pentru aplicarea plăților directe. Pentru a acoperi volumul de activități aferent plăților directe, vor trebui recrutate minim 25 unități de personal, or cu limita de personal existent Agenția nu va face față provocărilor în urma volumului de lucru ce urmează a fi realizat.   Deci, experții externi, au recomandat majorarea statelor de personal cu 65 unități ceea ce constituie o majorare a efectivului de angajați cu 72%.  Analizând cele relatate, MADRM a constatat necesitatea implementării opțiunii 2. | | | | | |
| **4. Analiza impacturilor opţiunilor** | | | | | |
| ***a) –d) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate. Analiza riscurilor, efectelor negative dar și costurile opțiunii recomandate.*** | | | | |  |
| Opţiunea I - A nu face nimic: | | | | | |
| **Costuri:**  Lipsa de cheltuieli din partea statului pentru întreținerea noilor angajați. ?  Luând în considerare faptul că mediul de afaceri investește în dezvoltarea afacerilor în agricultură, și mediul rural, fără angajații Agenției va fi imposibil gestionarea corectă și transparentă a Fondului, totodată se va diminua volumul investițiilor în sector, or dezvoltarea sectorului agroindustrial va fi în declin.  ***Beneficii:***  Beneficii în lipsa intervenției propuse nu s-au identificat.  **Efecte negative:**   1. Resurse umane insuficiente, comparativ cu volumul de activitate pe domenii; 2. Volum de lucru care depășește nivelul rezonabil, ponderea mare a sarcinilor urgente şi a celor care excedă prevederile fișelor de post, care reduc din productivitatea şi motivația personalului; 3. Fluctuația sporită a personalului din cauza stresului generat de supraîncărcare cu volum de lucru în exces; 4. Distribuirea neuniformă a sarcinilor la nivelul personalului executiv din cadrul subdiviziunilor; 5. Incapacitatea instituției de a fi acreditată pentru atragerea fondurilor UE; ? 6. Incapacitatea instituției de a implementa/monitoriza distribuirea eficientă a fondurilor de subvenționare; 7. Transferarea mijloacelor financiare către beneficierii de subvenții cu întârziere, care duce la diminuarea încrederii în Agenție din partea producătorilor agricoli și stoparea efectuării investițiilor.   ***Riscuri:***   1. Deficiențe în realizarea angajamentelor față de politicile de subvenționare deja aprobate; 2. Implementarea defectuoasă a prevederilor existente privind principiile de subvenționare în dezvoltarea agriculturii și mediului rural; 3. Deficiențe în implementarea mecanismului de acordare a plăților în avans pentru implementarea proiectelor start-up, măsurilor de îmbunătățire a nivelului de trai și de muncă în mediul rural, măsura LEADER; 4. Insuficiența procesului de transparență în procesul de implementare a procesului de subvenționare; 5. Dificultăți în implementarea „principiului celor patru ochi”.   Impactul:   1. Gradul scăzut de implementare a recomandărilor Curții de Conturi; 2. Gradul scăzut de examinare a cererilor de solicitare a sprijinului financiar; 3. Diminuarea credibilității solicitanților de subvenții față de politicele statului aprobate și implementate parțial; 4. Dezvoltarea lentă a sectorului agricol; 5. Diminuarea investițiilor în agricultură și ramurile conexe ale acestora dar și reducerea numărului de locuri de muncă nou create. | | | | | |
| Opţiunea II – **aprobarea proiectului hotărârii Guvernului pentru modificarea Hotărârii Guvernului nr. 20/2019 cu privire la reorganizarea Instituției Publice „Agenția de Intervenție și Plăți pentru Agricultură”:** | | | | | |
| **Costuri:**  Implementarea proiectului propus are impact asupra bugetului de stat. Prin urmare, în scopul remunerării a 27 de unități suplimentare, având în vedere treapta a VI-a de salarizarea pentru funcțiile de conducere și treapta a III-a de salarizare pentru funcțiile de execuție, precum și pentru salarizarea unei unități suplimentare în cadrul Serviciului administrativ, lunar/anual, vor fi suportate următoarele cheltuieli:  1) Direcția plăți în avans = 56850 lei/lună  2) Direcția plăți directe = 43120 lei/lună  3) Direcția autorizarea plăților = 19 800 lei/lună  4) Direcția finanțe și buget = 6450 lei/lună  5) Secțiile/serviciile teritoriale = 64500 lei/lună  6) Serviciul administrativ = 2450 lei/lună  Total unități – 27  Total salariu lunar: 193170,00 lei  Total salariu anual: 2318040,00 lei  Contribuții sociale 23%: 533149,20 lei  Asigurări medicale 4,5%: 104311,80 lei  TOTAL GENERAL ANUAL: 2 955 501,00 LEI  ***Beneficii:***   1. Implementarea transparentă și eficientă a politicilor statului în domeniul subvenționării în agricultură și mediul rural; 2. Examinarea și autorizarea subvențiilor în termeni proximi și calitativ; 3. Creșterea credibilității producătorilor agricoli față de Agenție și politicile statului; 4. Angajarea personalului calificat în domeniu și cu capacități de dezvoltare continuă; 5. Diminuarea fluxului de cadre profesioniste și păstrarea memoriei instituționale; 6. Respectarea principiului „celor patru ochi”.   ***Avantaje:***   1. Asigurarea implementării și funcționalității standardelor internaționale ISO 9001:2015 „Managementul calității” și 37001:2016 „Anti-mită”; 2. Realizarea recomandărilor experților externi și acreditarea Agenției, în scopul atragerii fondurilor UE 3. Implementarea recomandărilor experților externi cât și a auditorilor Curții de Conturi; 4. Implementarea politicilor statului în domeniul subvenționării în agricultură și mediul rural transparent și eficient.   **Riscuri:**  Lipsa surselor financiare pentru implementarea politicilor noi.  **Costuri de conformare:**  Nu s-au identificat costuri suplimentare de conformare pentru mediul de afaceri.  Impactul:   1. Realizarea 100% a cerințelor și recomandărilor emise de către Curtea de Conturi; 2. Respectarea termenilor de examinare a cererilor de solicitare a subvenției; 3. Sporirea credibilității solicitanților de subvenții față de politicele statului aprobate și implementate; 4. Sporirea investițiilor în agricultură și ramurile conexe ale acestora dar și creșterea numărului de locuri noi de muncă. | | | | | |
| **Concluzie**  ***e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați*** | | | | |  |
| Astfel, prezentul proiect de act normativ va asigura adaptarea capacităților instituționale ale Agenției la noile politici de subvenționare ale statului dar și la exigențele unei Agenții de Plăți la nivel UE. Totodată, acest proiect va avea și un impact asupra durabilității politicii de subvenționare în domeniul agriculturii și mediului rural. | | | | | |
| **5. Implementarea şi monitorizarea** | | | | | |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** | | | | |  |
| Implementarea proiectului de hotărâre a Guvernului propus spre expertiză va fi asigurat de Agenție, care va:   * coordona și aproba schema de încadrare a statele de personal al Agenției; * elabora și aproba regulamentele de activitate ale subdiviziunilor nou create, inclusiv va revizui Regulamentele de activitate ale subdiviziunilor ce au fost majorate numărul de personal; * elabora actele departamentale (fișe de post, planuri de activitate.); * revizui documentele strategice ale Agenției (Programul de dezvoltarea strategică, Planul de activitate, Registrul riscurilor și oportunităților.) * organiza concursuri pentru angajarea personalului; * echipa birourile angajaților cu echipament necesar activității etc. | | | | | |
| ***b) Indicați clar indicatorii de performanță în baza cărora se va efectua monitorizarea*** | | | | |  |
| * crearea a două subdiviziuni noi; * creșterea efectivului limită a Agenției cu cel puțin 27 unități | | | | | |
| ***c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea*** | | | | |  |
| Impactul implementării proiectului hotărârii Guvernului pentru modificarea Hotărârii Guvernului nr. 20/2019 cu privire la reorganizarea Instituției Publice „Agenția de Intervenție și Plăți pentru Agricultură” va fi resimțit în primul an de implementare, prin crearea a două subdiviziuni noi și adaptarea structurii Agenției la exigențele UE.  Evaluarea performanței și monitorizarea acestui proces vor fi efectuate de către MADRM - autoritatea administrației publice centrale responsabilă de politica de subvenționare în dezvoltarea agriculturii și mediului rural. | | | | | |
| **6. Consultarea** | | | | | |
| ***a) Identificați principalele părţi (grupuri) interesate în intervenţia propusă*** | | | | |  |
| În procesul de elaborarea proiectului s-au identificat următoarele grupe interesate:  I grupă (agenții economici, mediul de afaceri);  A II –a grupă (MADRM, MF, MJ, MEI, CNA)  A III-a grupă (societatea civilă)  În conformitate cu prevederile pct. 177 din Hotărârea Guvernului nr. 610/2018 pentru aprobarea Regulamentului Guvernului și a articolului 9 din Legea nr. 239/2008 privind transparența în procesul decizional, anunțul de inițiere a elaborării proiectului va fi publicat pe pagina web a MADRM, [www.madrm.gov.md](http://www.madrm.gov.md), compartimentul *Transparența decizională* la rubrica *Anunțuri de inițiere a elaborării deciziilor.*  Ulterior, Analiza impactului însoțit de proiectul de hotărâre propriu-zis urmează a fi avizat de către autoritățile și instituțiile interesate, conform listei stipulate. | | | | | |
| ***b) Explicați succint cum (prin ce metode) s-a asigurat consultarea adecvată a părţilor*** | | | | |  |
| În conformitate cu prevederile Legii nr. 100/2017 cu privire la actele normative și pct. 194 , subpct. 2) și 3) din Regulamentul aprobat prin Hotărârea Guvernului nr. 610/2018, a fost elaborată Analiza impactului asupra proiectului respectiv și remisă Cancelariei de Stat și Ministerului Finanțelor.  Astfel, Cancelaria de stat a susținut prezentarea proiectului respectiv în ședința secretarilor de stat.  Totodată, Ministerul Finanțelor impune necesitatea identificării sursei de acoperire a cheltuielilor ce se vor impune, din contul redistribuirii unităților de personal frecvent neîncadrate în instituțiile subordonate MADRM.  În contextul recomandărilor Ministerului Finanțelor, relatăm că funcțiile publice vacante existente în număr de 173 la 31 mai 2020 din autoritățile administrative din subordinea MADRM sunt strict necesare pentru atingerea obiectivelor stabilite. De menționat faptul că majoritatea funcțiilor vacante cad sub incidența moratoriului stabilit prin Hotărîrea Guvernului nr. nr. 672 din 17.12.2019 pentru stabilirea moratoriului temporar privind încadrarea personalului în sectorul bugetar în funcțiile vacante înregistrate.  Referitor la funcțiile publice vacante din cadrul Agenției. Doar în anul 2020, au fost demarate 6 concursuri de angajare pentru a suplini funcții vacante dintre care 2 temporar vacante. Ca rezultat pentru 4 funcții vacante au fost angajați specialiști iar două concursuri au eșuat, principalul motiv fiind lipsa participanților la concurs. De menționat că, conform analizei efectuate, la moment în cadrul Agenției există 6 funcții vacante și alte 7 funcții temporar vacante.  Totodată, vis-a-vis de remarca aceluiași minister ” … *în contextul solicitărilor frecvente de majorare a salariilor pentru diferite categorii de salariați, la momentul actual este dificilă introducerea unor angajamente salariale noi”* menționăm că, propunerea privind majorarea efectivului limită al Agenției a fost înaintată ca politică nouă la planificarea Cadrului Bugetar pe Termen Mediu pentru anii 2021-2023 (tab. 4 Principalele acțiuni/masuri de politici noi (implementate începând cu 2021). În acest sens proiectul de hotărâre se completează cu un punct cu următorul conținut „*Prezenta hotărâre intră în vigoare la 01 ianuarie 2021.”.*  În contextul celor relatate se remite repetat Cancelariei de Stat, varianta finală a proiectului de hotărâre pentru modificarea Hotărârii de Guvern nr. 20/2019 cu privire la reorganizarea Instituției Publice „Agenția de Intervenție și Plăți pentru Agricultură” pentru examinare în ședința secretarilor generali ai ministerelor.  Pentru asigurarea transparenței în procesul decizional, proiectul a fost plasat pe site-ul oficial al MADRM. | | | | | |
| ***c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)*** | | | | |  |
| Pînă la ziua de azi nu au parvenit careva propuneri/recomandări asupra proiectului plasat site-ul oficial al MADRM. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | ***Opțiunea***  ***propusă*** | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 |  |  | |
| povara administrativă | | 1 |  |  | |
| fluxurile comerciale și investiționale | | 0 |  |  | |
| competitivitatea afacerilor | | 0 |  |  | |
| activitatea diferitor categorii de întreprinderi mici și mijlocii | | 3 |  |  | |
| concurența pe piață | | 0 |  |  | |
| activitatea de inovare și cercetare | | 0 |  |  | |
| veniturile și cheltuielile publice | | -3 |  |  | |
| cadrul instituțional al autorităților publice | | 3 |  |  | |
| alegerea, calitatea și prețurile pentru consumatori | | 0 |  |  | |
| bunăstarea gospodăriilor casnice și a cetățenilor | | 0 |  |  | |
| situația social-economică în anumite regiuni | | 3 |  |  | |
| situația macroeconomică | | 0 |  |  | |
| alte aspecte economice | | 0 |  |  | |
| **Social** | | | | | |
| gradul de ocupare a forței de muncă | | 3 |  |  | |
| nivelul de salarizare | | 1 |  |  | |
| condițiile și organizarea muncii | | 3 |  |  | |
| sănătatea și securitatea muncii | | 3 |  |  | |
| formarea profesională | | 3 |  |  | |
| inegalitatea și distribuția veniturilor | | 0 |  |  | |
| nivelul veniturilor populației | | 0 |  |  | |
| nivelul sărăciei | | 0 |  |  | |
| accesul la bunuri și servicii de bază, în special pentru persoanele social-vulnerabile | | 0 |  |  | |
| diversitatea culturală și lingvistică | | 0 |  |  | |
| partidele politice și organizațiile civice | | 0 |  |  | |
| sănătatea publică, inclusiv mortalitatea și morbiditatea | | 0 |  |  | |
| modul sănătos de viață al populației | | 0 |  |  | |
| nivelul criminalității și securității publice | | 0 |  |  | |
| accesul și calitatea serviciilor de protecție socială | | 0 |  |  | |
| accesul și calitatea serviciilor educaționale | | 0 |  |  | |
| accesul și calitatea serviciilor medicale | | 0 |  |  | |
| accesul și calitatea serviciilor publice administrative | | 0 |  |  | |
| nivelul și calitatea educației populației | | 0 |  |  | |
| conservarea patrimoniului cultural | | 0 |  |  | |
| accesul populației la resurse culturale și participarea în manifestații culturale | | 0 |  |  | |
| accesul și participarea populației în activități sportive | | 0 |  |  | |
| discriminarea | | 0 |  |  | |
| alte aspecte sociale | | 0 |  |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  | |
| calitatea aerului | | 0 |  |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  | |
| biodiversitatea | | 0 |  |  | |
| flora | | 0 |  |  | |
| fauna | | 0 |  |  | |
| peisajele naturale | | 0 |  |  | |
| starea și resursele solului | | 0 |  |  | |
| producerea și reciclarea deșeurilor | | 0 |  |  | |
| utilizarea eficientă a resurselor regenerabile și neregenerabile | | 0 |  |  | |
| consumul și producția durabilă | | 0 |  |  | |
| intensitatea energetică | | 0 |  |  | |
| eficiența și performanța energetică | | 0 |  |  | |
| bunăstarea animalelor | | 0 |  |  | |
| riscuri majore pentru mediu (incendii, explozii, accidente etc.) | | 0 |  |  | |
| utilizarea terenurilor | | 0 |  |  | |
| alte aspecte de mediu | | 0 |  |  | |